Tesla Model 3

Tesla Model 3 (2017–) er en femseters elbil fra amerikanske Tesla.

Den er noe mindre enn Tesla Model S, og er så godt som knappeløs, der de fleste av bilens funksjoner styres fra en midtmontert 15-tommers berøringsskjerm. Tilvalget Fullverdige selvkjørende egenskaper gjør bilen delvis selvkjørende ved hjelp av åtte kameraer, tolv sensorer og en radar. Bilen har to bagasjerom, ett under panseret, og et bak. Samlet rommer bagasjerommene 542 liter. I Europa tilbys Standard Range Plus og Long Range med hengerfeste. Dette kan trekke opptil 910 kg.

Modellen tilbys i tre varianter. Standard, Long Range og Performance. Standard har bakhjulsdrift, 491 km WLTP-rekkevidde, akselererer fra 0–100 km/t på 6,1 sekunder og har en toppfart på 225 km/t. Long Range har firehjulsdrift, 602 km WLTP-rekkevidde, akselererer fra 0–100 km/t på 4,4 sekunder og har en toppfart på 233 km/t. Performance er den kraftigste modellen. Den har firehjulsdrift, 547 km WLTP-rekkevidde, akselererer fra 0–100 km/t på 3,3 sekunder og har en toppfart på 261 km/t.

Model 3 kan lades på Teslas nettverk av superchargere. Dette gjør kjøring over lengre distanser mulig på kort tid. En test utført av NAFs kundeblad, Motor, i 2020 viser at Model 3 er den elbilen som lader raskest på 30 minutter ved en hurtiglader.

Produksjon og levering hadde ifølge produsenten så smått startet i USA i første halvdel av 2018.

I 2019 ble Model 3 bestselger i Norge med 15 683 registreringer. Høsten 2020 fikk den konkurranse fra Polestar 2 som er like stor, med samme rekkevidde og pris.

Eksteriør 
Model 3 tilbys i fem forskjellige farger.

 Pearl White Multi-Coat (standard)
 Solid Black
 Midnight Silver Metallic
 Deep Blue Metallic
 Red Multi-Coat

Standard Range Plus og Long Range tilbys som standard med 18" Aero aluminiumsfelger, som tilvalg tilbys 19" Sport aluminiumsfelger.

Performance har som standard 20" Grå Performancefelger i aluminium.

Interiør 
Model 3 tilbys med to utstyrsnivåer i interiøret. Standard Range Plus har delvis Premium-interiør. Dette inkluderer følgende:

 12-veis justerbare, elektriske forseter med varme
 Premium setemateriale og dekorlister
 Oppgradert lyd – altoppslukende lyd
 Midtkonsoll med lagringsplass, 4 USB-porter og dokking for 2 smarttelefoner

Long Range og Performance har Premium-interør. Dette inkluderer følgende:

 12-veis justerbare, elektriske forseter
 For- og bakseter med setevarme
 Premium-lyd – 14 høyttalere, 1 subwoofer, 2 forsterkere og altoppslukende lyd
 Premium-tilkobling (1 år inkludert):
 Satellittkart med sanntids trafikkvisualisering
 Direkteavspilt nettmusikk og -media i bilen
 Hyppigere OTA-oppdateringer via mobilnettverk
 Nettleser
 LED-tåkelys
 Midtkonsoll med lagringsplass, 4 USB-porter og dokking for 2 smarttelefoner
 Interiørgulvmatter

Disse egenskapene deles i alle varianter av Model 3:

 Farget glasstak med ultrafiolett og infrarød beskyttelse
 Elektriske, oppvarmede foldesidespeil
 Musikk og media over Bluetooth®
 Egendefinerte førerprofiler

Referanser 

Model 3
Bilmodeller introdusert i 2017
Elbiler